钦定古今图书集成/理学汇编/文学典/第045卷 > 刁柔
## 钦定古今图书集成/理学汇编/文学典/第045卷 > 刁柔

按《北齐书儒林传》：“柔字子温，渤海饶安人也。父整，魏
车骑将军，赠司空。柔少好学，综习经史，尤留心礼仪，
性强记，至於氏族内外，多所谙悉。初为世宗挽郎，出
身司空行参军。丧母，居丧以孝闻。永安中，除中坚将
军、奉车都尉，加冠军将军、中散大夫。元象中，随例到
晋阳，高祖以为永安公府长流参军，又令教授诸子。”
天保初，除国子博士，中书舍人魏收撰《魏史》，启柔等
与同其事。柔性颇专固，自是所闻，收常所嫌惮。又参
议律令，时议者以为立五等爵邑，承袭者，无嫡子，立
嫡孙，无嫡孙，立嫡子弟，无嫡子弟，立嫡子孙弟。柔以
为无嫡孙，立嫡曾孙，不应立嫡子弟。议曰：“柔按《礼》，立
嫡以长，故谓长子为嫡子；嫡子死，以”嫡子之子为嫡
孙死，则曾元亦然。然则嫡子之名，本为传重，故《丧服》

其弟，何也’？”子服伯子曰：仲子亦犹行古人之道也。昔
者文王舍伯邑考而立武王，发微子舍其孙盾而立
弟衍，仲子亦犹行古“之道也。”郑注曰：“仲子为亲者讳
耳。”立子非也。文王之立，武王权也。微子嫡子死，立其
弟衍，殷礼也。子游问诸孔子，孔子曰：“不立孙。”注曰：“据
《周礼》。”然则商以嫡子死，立嫡子之母弟。周以嫡子死，
立嫡子之子为嫡孙。故《春秋公羊》之义，嫡子有孙而
死，质家亲亲，先立弟；文家尊尊，先立孙。《丧服》云：“为父
后者，出母无服。”《小记》云：“祖父卒而后，为祖母后者三
年。为出母无服”者，丧者不祭故也。为祖母三年者，大
宗传重故也。今议以嫡子孙死，而立嫡子母弟，嫡子
母弟者，则为父后矣。嫡子母弟，本非承嫡，以无嫡故
得为父后，则嫡孙之弟，理亦应得为父后。则是父卒
然后为祖后者服斩。既得为祖服斩，而不得为传重
者，未之闻也。若用商家亲亲之义，本不应嫡子死而
立嫡子孙。若从周家尊尊之文，岂宜舍其孙而立其
弟？或文或质，愚用惑焉。《小记》复云：“嫡妇不为舅姑后
者，则舅姑为之小功。”注云：谓夫有废疾他故，若死无
子，不受重者，小功庶妇之服。凡父母于子，舅姑于妇，
将不传重于嫡，及将所传“‘重者，非嫡服之，皆如众子
庶妇也。言死无子’者，谓绝世无子，非谓无嫡子。如其
有子，焉得云无后？夫虽废疾无子，妇犹以嫡为名，嫡
名既在，而欲废其子者，其如礼何？”礼有损益，代相沿
革。必谓宗嫡可得而变者，则为后服斩，亦宜有因而
改。七年夏卒，时年五十六。柔在史馆未久，逢勒成之
际，志存偏党，《魏书》中与其内外通亲者，并虚美过实，
深为时论所讥焉。